เซี่ยงไฮ้คอมโพสิตปิดลบ 1.75 จุด วิตกจีนขาดดุลการค้า
เซี่ยงไฮ้คอมโพสิตปิดลบ 1.75 จุด วิตกจีนขาดดุลการค้า
8 มี.ค. 2560

ดัชนีเซี่ยไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดที่ 3,240.66 จุด ลดลง 1.75 จุด หรือ -0.05% หลังจากสำนักงานศุลกากรจีน (GAC) รายงานว่า จีนขาดดุลการค้าเป็นครั้งแรกในรอบ 3 ปี
สำนักงานศุลกากรจีน (GAC) รายงานในวันนี้ว่า ยอดส่งออกเดือนก.พ. เพิ่มขึ้น 4.2% เทียบรายเป็นรายปี ขณะที่ยอดการนำเข้า พุ่งขึ้น 44.7% ส่งผลให้จีนมียอดขาดดุลการค้าเดือนก.พ.ทั้งสิ้น 6.036 หมื่นล้านหยวน (8.74 พันล้านดอลลาร์สหรัฐ) ตรงข้ามกับเดือนม.ค.ที่มีการเกินดุลการค้า 3.54 แสนล้านหยวน
ทั้งนี้ การขาดดุลการค้าในเดือนก.พ.นั้น นับเป็นตัวเลขขาดดุลครั้งแรกในรอบ 3 ปี